

VLADA REPUBLIKE HRVATSKE

Zagreb, 18. srpnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

|  |  |
| --- | --- |
| **Predmet:** | Verifikacija odgovora na zastupničko pitanje dr. sc. Ines Strenje, u vezi s poslovanjem i inspekcijskim nadzorom u društvu Jadrolinija, Rijeka |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje dr. sc. Ines Strenje, u vezi s poslovanjem i inspekcijskim nadzorom u društvu Jadrolinija **-** odgovor Vlade

 Zastupnica u Hrvatskome saboru, dr. sc. Ines Strenja, postavila je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s poslovanjem i inspekcijskim nadzorom u društvu Jadrolinija.

 Na navedeno zastupničko pitanje Vlada Republike Hrvatske, daje sljedeći odgovor:

 Predstavnici Ministarstva mora, prometa i infrastrukture obavili su uvid u dokumentaciju provedenog postupka javne nabave te u raspoložive dokumente vezane uz planiranu obnovu flote te je izrađeno pisano izvješće naziva „Kronologija postupanja prilikom pripreme i provedbe postupka javne nabave za kupnju 4 brza putnička broda – katamarana naručitelja Jadrolinija, Rijeka“.

 Navedeno izvješće dostavljeno je ministru mora, prometa i infrastrukture i članovima Skupštine društva, a s istim je na njihov zahtjev upoznato i Županijsko državno odvjetništvo u Rijeci.

 Ministarstvo gospodarstva, poduzetništva i obrta provelo je upravni nadzor sukladno članku 437. stavku 1. Zakona o javnoj nabavi (Narodne novine, broj 120/16) vezano uz kupnju četiri brza putnička broda – katamarana te u postupku nadzora nisu utvrđene nepravilnosti koje bi imale obilježja prekršaja propisanog Zakonom o javnoj nabavi.

 Eventualno potrebna dodatna obrazloženja u vezi s pitanjem zastupnice, dat će Oleg Butković, ministar mora, prometa i infrastrukture.

PREDSJEDNIK

mr. sc. Andrej Plenković